als_Latn dik_Latn sag_Latn
350 milionë dollarë do të shkojnë gjatë 2014-ës për të paguar detyrimet që shteti i ka biznesit në vend, ky ka qenë premtimi që bëri ministri i Financave gjatë një konference për shtyp pas miratimit të marrëveshjes së huasë me FMN-në.
Shuma që do të merret nga Fondi Monetar gjatë këtij viti është rreth 140 milion dollarë dhe do të shpërndahet me këste, miratimi i kësaj marrëveshjeje tashmë i ka hapur Shqipërisë dritën jeshile për të marrë një tjetër hua të butë nga Banka Botërore dhe Bashkimi Europian.
Por ajo që mbetet ende në pikëpyetje është se cilat janë kushtet që fondi monetar ndërkombëtar i ka vendosur Shqipërisë. Dhe a do të ketë buxheti i shtetit ngrirje të shpenzimeve 6 muajt e parë të vitit?
Shuma totale e borxheve që buxheti i shtetit ka ndaj palëve të treta mendohet se është 700 milion dollarë, por kjo shifër pritet të certifikohet në mënyrë të saktë nga kompania “Deloitte”. Financat do të shlyejnë detyrimet duke nisur pagesën që nga fatura më e vjetër, pavarësisht nëse ajo ka të bëjë me punë publike, prapambetje për kthimin e TVSH-së apo detyrim ndaj firmave që kanë kryer shërbime për dikastere të ndryshme.
als_Latn als_Latn als_Latn als_Latn